Bob
Bob je zimski sport u kom se takmičari pokušavaju u što kraćem vremenu spustiti po dogovorenoj zaleđenoj stazi u specijalnim aerodinamičnim sankama, koje se također nazivaju bob. Izumljen je u Engleskoj 1860tih Bob je standardni sport na Zimskim olimpijskim igrama od 1924. godine.

Istorija 
Bob kao sport je prvi put prikazan u Švicarskoj, krajem 19. vijeka. Prva takmičenja su se državala na zaleđenim putevima. U početku se takmičilo 5 do 6 članova posade u jednom bobu, da bi kasnije bile propisane dvije discipline: bob četverosjed i bob dvosjed.

1923. godine je osnovana Međunarodna bob federacija ili kraće FIBT (skraćenica od francuskog naziva Fédération Internationale de Bobsleigh et de Tobogganing). Već na Zimske olimpijske igre 1924. uvrštena je disciplina boba četverosjeda, a na ZOI 1932. i disciplina dvosjeda, i to samo za muškarce. Te dvije discipline su bile u programu svih igara od tada, osim na ZOI 1960. kada je bob bio privremeno van programa. Žene su se u olimpijska takmičenja uključile u disicplini dvosjed na ZOI 2002.

Osim na Zimskim olimpijskim igrama takmičenja u bobu se održavaju kroz Svjetska i Evropska prvenstva, kao i Svjetski kup. Najuspješnije nacije u bob takmičenjima su Švicarska, Njemačka i Kanada, a dobre predstavnike povremeno imaju i Italija, Rusija, SAD i Austrija.

Discipline 

Postoje dvije discipline boba: četverosjed i dvosjed. Dok se muškarci takmiče u obje discipline, žene se takmiče samo u dvosjedu. Za svaku disciplinu su strogo propisane dimenzije boba:
 maksimalna dužina boba od 3,8 m (četverosjed) odnosno 2,7 m (dvosjed)
 maksimalna težina uključujući posadu 630 kg (četverosjed) odnosno 390 kg (dvosjed) i 340 kg (ženski dvosjed)

Da bi postigli dozvoljenu maksimalnu težinu posada smije u bob dodati odgovarajući broj metalnih tegova. Razlog je naravno taj što teži bob postiže veću brzinu spuštajući se stazom. Prije uvođenja pravila o maksimalnoj težini u bobu su u pravilu nastupali teži takmičari.

Posada se sastoji od pilota, kočničara i u slučaju četverosjeda još dva člana posade. Za uspješan nastup potrebna je snaga i brzina posade prilikom inicijalnog guranja boba, i kasnije sposobnost pilota koji treba na stazi pronaći optimalnu putanju i u što kraćem vremenu proći stazu pazeći pri tome da se ne dogodi prevrtanje ili izlijetanje sa staze. Kočničar zaustavlja bob nakon prolaska kroz cilj, dok kočenje na samoj stazi nije dozvoljeno.

Poznate bob-staze 
Bob staza je idealno duljine od 1200 do 1300 metara, uz 15-tak zavoja. Na većini staza se postižu brzine i do 130 km/h! Danas je u svijetu u pogonu svega 13 licenciranih bob staza:

† Prosječni nagib

Tabela olimpijskih medalja

Četvoro ljudi

Dva čoveka

Dve žene

Totalni olimpijski rang (2010)

Reference

Literatura 

 Willy Goepferich: Wie baue ich mir selbst – Schneeschuhe und Bobsleighschlitten (ca. 1920, Neuauflage 2006). Survival Press, Radolfzell,

Vanjske veze 

 Bob- und Schlittenverband für Deutschland - Offizielle Seite
 Schweizerischer Bobsleigh-, Schlitten- und Skeleton-Sportverband
 Federation Internationale de Bobsleigh et de Tobogganing
  U.a zur Geschichte des Bobsports
 Die einzige Naturbobbahn der Welt
 Analyse und Konzeption von Bobfahrwerken

 
Trkački sportovi
Zimski sportovi